কালের কণ্ঠ’র অনুসন্ধানে জানা গেছে, পৃথক নামে ইজারা নিলেও ৯টি বালুমহালকে নিয়ে গঠন করা হয় একটি সিন্ডিকেট। প্রতিটি এক লাখ টাকা মূল্যের ১০০টি শেয়ার বিক্রির মাধ্যমে এক কোটি টাকার তহবিল গঠন করা হয়। এই টাকা দিয়ে ইজারা মূল্য পরিশোধ ও অফিস খরচ মেটানো হয়। তবে যে কেউ এই শেয়ার কিনতে পারেন না। তাঁকে অবশ্যই হতে হবে আওয়ামী লীগ ও এর অঙ্গসংগঠনের পদাধিকারী। পদের গুরুত্ব এবং সেই ব্যক্তির প্রভাব অনুযায়ী সর্বোচ্চ পাঁচটি শেয়ার দেওয়া হয়। তবে অত্যন্ত গুরুত্বপূর্ণ এবং প্রভাবশালী একজনের নামেই রয়েছে ৪০টি শেয়ার। আবার একটি শেয়ার দেওয়া হয়েছে দুই-তিনজনকে।